ai4bharat/Pralekha huggingface dataset:
புவி அறிவியல் அமைச்சகம்
நாட்டில் அடுத்த 5 நாட்களுக்கு அனல் காற்று வீசாது: வானிலைத் துறை தகவல்
நாட்டின் எந்த பகுதியிலும் அடுத்த 5 நாட்களுக்கு அனல் காற்று இருக்காது என இந்திய வானிலைத் துறையின், முன்னறிவிப்பு மையம் தெரிவித்துள்ளது. அதன் அறிக்கையில் கூறியிருப்பதாவது:
மேற்கு ராஜஸ்தான், விதர்பா, உள்ளிட்ட சில இடங்களில் அதிகபட்ச வெப்ப நிலையாக 40 டிகிரி செல்சியஸ்க்கு மேல் வெப்பம் பதிவாகியுள்ளது. ஒடிசாவின் திதலாகர் பகுதியில் நேற்று மிக அதிகமாக 42.4 டிகிரி செல்சியஸ் வெப்பம் பதிவாகியது.
ஜம்மு காஷ்மீர், லடாக் உள்ளிட்ட சில இடங்களில் குறைந்த பட்ச வெப்ப நிலை 3.1 டிகிரி செல்சியஸ் முதல் 5 டிகிரி செல்சியஸ் வரை இருக்கும்.
நாட்டின் எந்த பகுதியிலும் அடுத்த 5 நாட்களுக்கு அனல் காற்று வீச வாய்ப்பில்லை.
இவ்வாறு அந்த அறிக்கையில் தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725064
----
(Visitor Counter : 120
ஊரக வளர்ச்சி அமைச்சகம்
தமிழ்நாடு, மேற்கு வங்கம், பஞ்சாப், தெலங்கானா, கேரளா, ஹரியானா, பீகார், ராஜஸ்தான் ஆகிய மாநிலங்களில் சில மாவட்டங்கள் 75 அமிர்த நீர்நிலைகள் என்ற இலக்கை இன்னும் எட்டவில்லை.
தமிழ்நாடு, மேற்கு வங்கம், பஞ்சாப், தெலங்கானா, கேரளா, ஹரியானா, பீகார், ராஜஸ்தான் ஆகிய மாநிலங்களில், 75 அமிர்த நீர்நிலைகள் அமைக்க வேண்டும் என்ற இலக்கை சில மாவட்டங்கள் எட்டவில்லை.
இதுவரை, அடையாளம் காணப்பட்ட 1,12,277 அமிர்த நீர்நிலைகளில், 81,425 அமிர்த நீர்நிலைகளுக்கான பணிகள் தொடங்கப்பட்டுள்ளன, மொத்தம் 66,278 அமிர்த நீர்நிலைகள் கட்டப்பட்டுள்ளன / புதுப்பிக்கப்பட்டுள்ளன.
பின்னணி :
ஒவ்வொரு மாவட்டமும் குறைந்தபட்சம் 75 அமிர்த நீர்நிலைகளைக் கட்ட / புனரமைக்க வேண்டும் என்ற நோக்கத்துடன் அமிர்த நீர்நிலைகள் இயக்கம் கடந்த ஆண்டு ஏப்ரல் 24 அன்று பிரதமரால் தொடங்கப்பட்டது. 50,000 அமிர்த நீர்நிலைகள் என்ற தேசிய இலக்கு உரிய வழிகாட்டுதல்களைப் பின்பற்றுவதன் மூலம் அடையப்பட்டுள்ளது.
ஊரக வளர்ச்சித் துறை, நில வளத் துறை, குடிநீர் மற்றும் சுகாதாரத் துறை, நீர்வளத் துறை, பஞ்சாயத்து ராஜ் அமைச்சகம், வனம், சுற்றுச்சூழல் மற்றும் பருவநிலை மாற்ற அமைச்சகம், இரயில்வே அமைச்சகம், சாலை, போக்குவரத்து மற்றும் நெடுஞ்சாலை அமைச்சகம் ஆகிய 8 மத்திய அமைச்சகங்கள்/ துறைகள் பங்கேற்கும் முழு அரசு அணுகுமுறையுடன் இந்த இயக்கம் செயல்படுத்தப்பட்டு வருகிறது. மேலும் பாஸ்கராச்சார்யா தேசிய விண்வெளி பயன்பாடு மற்றும் புவி தகவலியல் நிறுவனம்  இந்த திட்டத்திற்கான தொழில்நுட்ப கூட்டாண்மை நிறுவனமாக நியமிக்கப்பட்டுள்ளது. மகாத்மா காந்தி தேசிய ஊரக வேலை உறுதித் திட்டம், 16வது நிதிக்குழு மானியம், நீர்வடிப்பகுதி மேம்பாட்டுக் கூறு, ஹர் கேத் கோ பானி போன்ற பி.எம்.கே.எஸ்.ஒய் துணைத் திட்டங்கள் மற்றும் மாநிலங்களின் சொந்தத் திட்டங்கள் போன்ற பல்வேறு திட்டங்களை மறுசீரமைப்பதன் மூலம் இந்த இயக்கம் மாநிலங்கள் மற்றும் மாவட்டங்கள் மூலம் செயல்படுகிறது. இந்த முயற்சிகளுக்கு துணையாக குடிமக்கள் மற்றும் அரசு சாரா வளங்களை அணிதிரட்டுவதை இந்த இயக்கம் ஊக்குவிக்கிறது என்பதையும் குறிப்பிடலாம்.
ரசாயனம் மற்றும் உரங்கள் அமைச்சகம்
உலகப் பெருந்தொற்றைக் கட்டுப்படுத்துவதில் நாட்டுக்கு அரசு உதவுகிறது; பிளாஸ்டிக் தொழிலைப் பாதுகாக்க இயன்ற அனைத்தையும் செய்யும்; மாண்டவியா
கோவிட்-19 பாதிப்பில் இருந்து பிளாஸ்டிக் தொழிலைப் பாதுகாக்க, சட்டத்துக்கு உட்பட்டு , இயன்ற அனைத்தையும் அரசு செய்யும் என்று மத்திய ரசாயனம் மற்றும் உரத்துறை இணையமைச்சர் திரு. மன்சுக் மாண்டவியா உறுதியளித்துள்ளார்.
இந்தியத் தொழில் வர்த்தக சபைகளின் கூட்டமைப்பான பிக்கி , மத்திய ரசாயனம் மற்றும் பெட்ரோ ரசாயானத் துறை , சிப்பெட், பிளாஸ்ட் இந்தியா பவுண்டேசன் ஆகியவற்றின் ஒத்துழைப்புடன் ஏற்பாடு செய்திருந்த ‘’ பிளாஸ்டிக் தொழில் மீது கோவிட்-19 தொற்றின் தாக்கம் மற்றும் முன்னேறிச் செல்லுதல்’’ என்ற தலைப்பிலான இணையதளக் கருத்தரங்கில் திரு. மாண்டவியா உரையாற்றினார்.
5 டிரில்லியன் டாலர் பொருளாதாரம் என்ற பிரதமர் திரு. நரேந்திர மோடியின் தொலைநோக்கில் ரசாயனம் மற்றும் பெட்ரோ கெமிகல் தொழில்துறை மிக முக்கியமான அம்சமாகும் என்று திரு. மாண்டவியா தெரிவித்தார். தொழில் மேம்பாட்டில் இந்தத் துறை மிக முக்கியமானதாகும். கீழ்நிலைத் தொழில்கள் பலவற்றுக்கு கட்டுமான அடுக்குகளை இது வழங்குகிறது. மேலும் பிரதமரின் தற்சார்பு இந்தியா இயக்கத்தை நனவாக்க இது பெரிதும் பங்களிக்கிறது.
இந்தியப் பிளாஸ்டிக் தொழில்துறை சுற்றுச்சூழலுக்குப் பொருத்தமான , உலகில் நிலைத்தன்மையுடைய, புதுமையான, போட்டியிடும் தன்மையுள்ளதாகத் திகழ்கிறது என்று கூறிய அவர், ‘’ நம் முன்பு உள்ள சவால்களை நாம் ஒப்புக்கொண்டு ,வரையறுக்க வேண்டும் . பிளாஸ்டிக் தொழில் துறை, தற்போதைய சூழலில் மிகவும் அவசியமான, முக்கியமான பங்கை ஆற்றி வருகிறது என்பதை நாம் அறிவோம். முன்களப் பணியாளர்களுக்கு உதவுவது பிளாஸ்டிக் பொருள்கள்தான். இந்தப் பெருந்தொற்று நீடிக்கும் வரை , மாதம் தோறும் 89 மில்லியன் மருத்துவ முகக் கவசங்கள், 76 மில்லியன் பரிசோதனைக் கையுறைகள், 1.6 மில்லியன் காப்புக் கண்ணாடிகள் தேவை என உலக சுகாதார அமைப்பு மதிப்பிட்டுள்ளது. எனவே, இந்தத் தொழில் , சவாலில் இருந்து எழுந்து, கொரோனா இல்லாத இந்தியாவை உறுதி செய்ய வேண்டியதன் அவசியத்தை ஏற்க வேண்டும். உள்நாட்டுத் தடைகளை உருவாக்குவதன் மூலம் உள்நாட்டுச் சந்தைகளைத் துண்டுபடுத்தவோ, அல்லது சமத்தன்மை இல்லாத போட்டியை ஏற்படுத்தவோ நாம் விரும்பவில்லை. அதே சமயம், ஒரு நாடு என்ற வலிமையை ஏற்படுத்த ஒன்று சேர வேண்டும்’’ என்று கேட்டுக்கொண்டார்.
உள்துறை அமைச்சகம்
விளக்கம் : அனைத்து ஊடக நிறுவனங்களின் கவனத்திற்கு
தனிநபர் ஒருவரின் இறப்பைப் பதிவு செய்வதற்கு ஆதார் எண் “ சட்டபூர்வமாகக் கட்டாயம் “ என்பது தொடர்பான பிரஸ் டிரஸ்ட் ஆஃப் இந்தியா  இன் செய்தித் தொகுப்பு முழுக்கவும் தவறானது. அது கட்டாயம் அல்ல. தயவுகூர்ந்து நமது பத்திரிகைத் தகவல் தொடர்பு அலுவலக  வலைத்தளத்தில் உள்ள சுய விளக்கப் பத்திரிகைச் செய்தியைப் பார்க்கவும்.
கீழ்க்காணும் இணைப்பில் அது காணக்கிடைக்கிறது :
http://pib.nic.in/newsite/erelease.aspx/relid = 169622
பிரஸ் டிரஸ்ட் ஆஃப் இந்தியா  உம் அந்தச் செய்தித் தொகுப்பைத் திருத்திக்கொண்டுள்ளது.
ஜவுளித்துறை அமைச்சகம்
2021-22 ஆம் ஆண்டில் சணல் விவசாயிகளுக்கு சான்றளிக்கப்பட்ட நல்ல தரமான விதைகளை வழங்குவதற்கான புரிந்துணர்வு ஒப்பந்தம் இந்திய சணல் கார்ப்பரேஷன் மற்றும் தேசிய விதைக் கழகம் ஆகியவற்றிடையே கையெழுத்தானது.
நாட்டில் சணல் உற்பத்தித்திறனை மேம்படுத்தும் முயற்சியில், விவசாயிகளுக்கு சான்றளிக்கப்பட்ட சணல் விதைகளை. இந்திய சணல் கார்ப்பரேஷன்  மூலம் ஜவுளி அமைச்சகம் வழங்கும். வேளாண் மற்றும் உழவர் நல அமைச்சகத்தின் கீழ் உள்ள மத்தியப் பொதுத்துறை நிறுவனங்களான தேசிய விதைக் கழகம்  இந்தத் தரமான சான்றளிக்கப்பட்ட விதைகளை இந்திய சணல் கார்ப்பரேஷனுக்கு  வழங்குவதை உறுதி செய்யும். இதுதொடர்பாக இந்திய சணல் கார்ப்பரேஷன்  மற்றும் தேசிய விதைக் கழகம்  இடையே ஒரு புரிந்துணர்வு ஒப்பந்தம் கையெழுத்தானது. இந்தப் புரிந்துணர்வு ஒப்பந்தத்தில் கையெழுத்திடும் விழாவில் இணையம் மூலம், மத்திய ஜவுளித்துறை அமைச்சர் திருமதி. ஸ்மிருதி ஜூபின் இரானி மற்றும் மத்திய வேளாண் மற்றும் உழவர் நலத்துறை அமைச்சர் திரு நரேந்திர சிங் தோமர் ஆகியோருடன், இரு அமைப்புகளின் தலைவர் மற்றும் நிர்வாக இயக்குநர்கள் கலந்து கொண்டனர். 2021-2022 ஆம் ஆண்டில் இந்திய சணல் கார்ப்பரேஷன்  மூலம் சான்றளிக்கப்பட்ட சணல் விதைகளை விநியோகிப்பதை புரிந்துணர்வு ஒப்பந்தம் உறுதி செய்யும்.
புரிந்துணர்வு ஒப்பந்தத்தில் கையெழுத்திடும் விழாவின் போது பேசிய மத்திய ஜவுளித்துறை அமைச்சர் திருமதி. ஸ்மிருதி ஜூபின் இரானி, மூன்றாண்டுகளுக்கு முன்பு தொடங்கிய விவசாயிகளுக்கு சான்றளிக்கப்பட்ட சணல் விதைகளை வழங்கும் யோசனையை செயல்படுத்திய, விவசாய அமைச்சகம் மற்றும் ஜவுளி அமைச்சகத்திற்கு இடையிலான ஒத்துழைப்புக்கு நன்றி தெரிவித்தார். இந்த ஆண்டு பிப்ரவரியில் அறிவிக்கப்பட்ட தேசிய தொழில்நுட்ப ஜவுளி இயக்கத்தில் சணல் மற்றும் சணல் ஜவுளித் தயாரிப்புகளுக்கு சிறப்பு ஏற்பாடுகள் செய்திருப்பதாக அவர் தெரிவித்தார். மலைப்பகுதிகளில் நிலச்சரிவுகளைத் தடுப்பதற்காக நீர்நிலைகளை ஒட்டிய சாலை அமைத்தல் மற்றும் கட்டமைப்புகளை நிர்மாணித்தல் ஆகியவற்றில் சணல் பயன்பாட்டை அதிகரிப்பதற்கான மகத்தான சாத்தியங்கள் உள்ளன. உள்நாட்டுச் சந்தைக்கு சணல் தேவைப்படுவதில் தன்னிறைவு அடைவதோடு மட்டுமல்லாமல், அடுத்த இலக்கு சணல் மற்றும் அதன் தயாரிப்புகளில் நாட்டின் ஏற்றுமதித் திறனை வலுப்படுத்துவதாகும் என்று மத்திய ஜவுளி அமைச்சர் தெரிவித்தார்.
தேசிய வேளாண் கழகம் மற்றும் இந்திய சணல் கார்ப்பரேஷன் இடையே புரிந்துணர்வு ஒப்பந்தத்தில் கையெழுத்திட்டதில் மத்திய வேளாண்மை மற்றும் உழவர் நலத்துறை அமைச்சர் திரு. நரேந்திர சிங் தோமர் மகிழ்ச்சி தெரிவித்தார். சணல் விவசாயிகளுக்குக் குறைந்த விலையில் நல்ல தரமான விதைகளை வழங்குவதில் தேசிய விதைக் கழகத்தின் போற்றத்தக்க பணியை அவர் பாராட்டினார்.
புரிந்துணர்வு ஒப்பந்தத்தின் விளைவாக, இந்திய சணல் கார்ப்பரேஷன்  2021-22 பயிர் ஆண்டில் 10,000 குவிண்டால் JRO-204 வகை சான்றளிக்கப்பட்ட சணல் விதைகளை விநியோகிக்கும். தேசிய விதைக் கழகத்தின்  சான்றளிக்கப்பட்ட விதைகளை இந்த முதல் வணிக விநியோக நடவடிக்கைக்காக இந்திய சணல் கார்ப்பரேஷன்  வாங்கும். இதன் மூலம் 5-6 லட்சம் பண்ணைக் குடும்பங்கள் பயனடைவதுடன், மோசமான விதைச் சந்தை வெகுவாகக் குறையும். அதே நேரத்தில் இந்தியாவின் சணல் கார்ப்பரேஷனின் வருவாயும் அதிகரிக்கும். இந்த உற்பத்தித்திறன் அதிகரிப்பால் விவசாயிகளின் வருமானம் அதிகரிக்கும் என்றாலும், 2022க்குள் விவசாயிகளின் வருமானத்தை இரட்டிப்பாக்கும் இலக்கை அடைய நீண்ட தூரம் செல்ல வேண்டும்.
பிரதமர் அலுவலகம்
உயர்தரம் மற்றும் குறைந்த விலை மருத்துவச் சேவை போன்றவை ஆரோக்கியமான இந்தியாவிற்கு பங்களித்து வருகிறது: பிரதமர்
குறைந்த விலையில் தரமான மருத்துவச் சேவையை வழங்குவதற்காக மத்திய அரசு எடுத்துவரும் முயற்சிகளின் பலன்களை குறித்து மத்திய அமைச்சர் திரு. பிரகலாத் ஜோஷி வெளியிட்டுள்ள ட்விட்டர் பதிவை பிரதமர் இன்று பகிர்ந்துள்ளார்.
இதை மேற்கோள் காட்டி பிரதமர் வெளியிட்டுள்ள ட்விட்டரில் கூறியிருப்பதாவது:
“உயர்தரம் மற்றும் குறைந்த விலை மருத்துவச் சேவை போன்றவை ஆரோக்கியமான இந்தியாவிற்கு எவ்வாறு பங்களித்து வருகிறது என்பதற்கும், அது எண்ணற்ற மக்களுக்கு எவ்வாறு பயனுள்ளதாக இருக்கிறது என்பதற்குமான மற்றொரு உதாரணம் என்று குறிப்பிட்டுள்ளார்”.
•••••••
(AP/SRI/KRS
(
குடியரசுத் துணைத் தலைவர் செயலகம்
குடியரசு துணைத்தலைவரும் மாநிலங்களவைத் தலைவருமான திரு எம் வெங்கய்யா நாயுடுவுடன் வியட்நாம் தூதுக் குழு சந்திப்பு
வியட்நாம் சோஷலிச குடியரசின் தேசிய சட்டப்பேரவைத் தலைவர் திரு வாங் தின் ஹ்யூ மற்றும் வியட்நாம் நாடாளுமன்ற தூதுக்குழுவினரை, நாடாளுமன்ற வளாகத்தில் இன்று  குடியரசு துணைத்தலைவரும் மாநிலங்களவைத் தலைவருமான திரு எம் வெங்கய்யா நாயுடு வரவேற்றார்.
தூதுக்குழுவினரை வரவேற்றுப் பேசிய திரு நாயுடு, திரு வாங் தின் ஹ்யூ தலைமையில், சமூக-பொருளாதார புத்துயிரூட்டல் உட்பட, வியட்நாமின் கொவிட்-19 பெருந்தொற்று பாதிப்பை எதிர்கொள்வதற்கான நடவடிக்கைகளை திட்டமிடுவதில் வியட்நாம் தேசிய சட்டப்பேரவை முக்கிய பங்கு வகிப்பதாகக் கூறினார்.
சர்வதேச வேஷக் தினக்  கொண்டாட்டத்தில் பங்கேற்பதற்காக 2019-ஆம் ஆண்டு தாம் வியட்நாம் பயணம் மேற்கொண்டதை நினைவு கூர்ந்த திரு நாயுடு, தமது பயணத்தின் போது வியட்நாம் மக்களின் அன்றாட வாழ்வில், புத்தமதக் கொள்கைகள், அதிக அளவில் ஆதிக்கம் செலுத்துவதை தாம் உணர்ந்ததாகவும், இந்தக் கொள்கைகள் மக்களின் வாழ்க்கை முறையை உண்மையிலேயே செழுமைப்படுத்தியிருப்பதுடன், இருநாட்டு கலாச்சாரம் மற்றும் சமுதாயங்களிடையே வலுவான பிணைப்பை ஏற்படுத்துவதாக உள்ளது என்றும் தெரிவித்தார்.
இரு நாடுகளுக்கு இடையேயான இருதரப்பு ஒத்துழைப்பு பற்றிக் குறிப்பிட்ட திரு நாயுடு, ஆசியாவை உற்று நோக்குங்கள் என்ற இந்திய கொள்கையின் முக்கியத் தூணாகவம் இந்தோ – பசிபிக் தொலைநோக்குத் திட்டத்தின் முக்கிய பங்குதாரராகவும் வியட்நாம் திகழ்வதாகக் கூறினார். ராணுவ ஒத்துழைப்பு, வர்த்தகம் மற்றும் முதலீட்டு உறவுகள், வளர்ச்சிக்கான ஒத்துழைப்பு, கலாச்சாரம் மற்றும் மக்களிடையேயான உறவுகள் வரை பல்வேறு துறைகளில் இந்தியா – வியட்நாம் இடையேயான இருதரப்பு உறவுகள் சிறப்பாக உள்ளது என்றும் அவர் தெரிவித்தார்.
ராணுவத் தொழில் ஒத்துழைப்பு, கடல்சார் பாதுகாப்பு, திறன் உருவாக்கத் திட்டங்கள், மற்றும் ஐ நா அமைதி காக்கும் படை உள்ளிட்ட துறைகளில் இருதரப்ப ஒத்துழைப்புகளை மேலும் வலுப்படுத்த வேண்டியது அவசியம் என திரு நாயுடு குறிப்பிட்டார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1782690
------
(Visitor Counter : 149
பிரதமர் அலுவலகம்
ஜூலை 31 ஆம் தேதி காலை 11 மணிக்கு மனதின் குரல் ஜூலை பதிப்பை கேட்குமாறு மக்களுக்கு பிரதமர் அழைப்பு
மனதின் குரல் ஜூன் கையேட்டு பதிப்பை பிரதமர் பகிர்ந்துள்ளார்
ஜூலை 31 ஆம் தேதி காலை 11 மணிக்கு ஒலிபரப்பாகும் மனதின் குரல் ஜூலை பதிப்பைக் கேட்குமாறு அனைத்து மக்களுக்கும் பிரதமர் திரு நரேந்திர மோடி அழைப்பு விடுத்துள்ளார்.
விண்வெளியில் இந்தியாவின் சாதனைகள், விளையாட்டுத் துறையில் பெருமை, ரத யாத்திரை மற்றும் பலவற்றை உள்ளடக்கிய மனதின் குரல் புத்தகத்தின் ஜூன் பதிப்பையும் பிரதமர் பகிர்ந்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
“இந்த மாதத்தின் #MannKiBaat ஐ நாளை, ஜூலை 31ஆம் தேதி காலை 11 மணிக்கு கேட்குமாறு உங்கள் அனைவரையும் அழைக்கிறேன்.
விண்வெளியில் இந்தியாவின் சாதனைகள், விளையாட்டுத் துறையில் பெருமை, ரத யாத்திரை மற்றும் பல கடந்த மாதத்தின் சுவாரஸ்யமான தலைப்புகளை உள்ளடக்கிய ஒரு சிறு புத்தகத்தையும் பகிர்ந்து கொள்கிறேன்’’.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 181.89 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 23,087  ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 181.89 கோடிக்கும் அதிகமான  டோஸ்கள் செலுத்தப்பட்டுள்ளன. 2,14,87,809 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 52 லட்சத்திற்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 2,542. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,73,057.
இந்தியாவில் கடந்த 24 மணி நேரத்தில் 1,778 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 6,77,218 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 78.42 கோடி  . வாராந்திரத் தொற்று 0.36 சதவீதமாக உள்ளது. தினசரித் தொற்று விகிதம் 0.26 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808454
பாதுகாப்பு அமைச்சகம்
ராணுவத்தில் பெண்கள்
இந்திய ராணுவத்தில் மருத்துவம் மற்றும் மருத்துவம் சாராத பெண்களின் எண்ணிக்கை பின்வருமாறு:
• 2023, ஜூலை 01 நிலவரப்படி, இந்திய ராணுவ மருத்துவப் பணியாளர்களின் மொத்த எண்ணிக்கை:
• ராணுவ மருத்துவப் படை பணியாளர்கள்  - 1,212
• ராணுவ பல் மருத்துவப் பிரிவு பணியாளர்கள்  - 168
• ராணுவ செவிலியர் சேவை  - 3,841
• 2023, ஜனவரி 01 நிலவரப்படி இந்திய ராணுவத்தில்  மொத்த பெண் அதிகாரிகளின் எண்ணிக்கை 1,733 ஆகும்.
இந்திய ராணுவத்தில் பெண்களின் எண்ணிக்கையை அதிகரிப்பதற்கான முக்கிய முயற்சிகள் பின்வருமாறு:
• புனேயில் உள்ள தேசிய பாதுகாப்பு அகாடமியில் ஆண்டுக்கு 20 பெண் ராணுவ அதிகாரிகளுக்கான காலியிடங்கள் ஜூலை 2022 முதல் ஒதுக்கப்பட்டுள்ளன.
• ராணுவ சேவை ஆணையத்தில் பெண்களுக்கான 90 பணியிடங்கள் உள்ளன, இதில் 10 கூடுதல் பணியிடங்கள் ஜூன் 2023 முதல் அதிகரிக்கப்பட்டுள்ளன.
• மார்ச், 2023 முதல், பின்வரும் பிரிவுகளில் பெண் அதிகாரிகளை நியமிக்க ஒப்புதல் வழங்கப்பட்டுள்ளது:
• பீரங்கிப் பிரிவுகள்.
• குதிரை மற்றும் கால்நடை மருத்துவப் படை.
• 2021 ஆம் ஆண்டு ஜூன் மாதம் முதல் ராணுவ விமானப் பிரிவில் பெண் அதிகாரிகள் விமானிகளாக சேர்வது தொடங்கப்பட்டுள்ளது.
• இந்திய ராணுவத்தின் காவல்துறையில் பெண்களை இதர பதவிகளில் சேர்ப்பது கடந்த 2019-ம் ஆண்டு முதல் தொடங்கப்பட்டுள்ளது.
இத்தகவலை பாதுகாப்புத்துறை அமைச்சர் திரு அஜய் பட் இன்று மாநிலங்களவையில் திரு பி. சந்தோஷ் குமாரின் கேள்விக்கு எழுத்துப்பூர்வமாக அளித்த பதிலில் தெரிவித்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலை மற்றும் உள்கட்டமைப்பு வளர்ச்சிக் கழகம் மணிப்பூர் என்ஐடியுடன் புரிந்துணர்வு ஒப்பந்தம் கையெழுத்து
மத்திய அரசின் சாலைப் போக்குவரத்து மற்றும் நெடுஞ்சாலைத்துறையின் கீழ் செயல்படும் தேசிய நெடுஞ்சாலை மற்றும் உள்கட்டமைப்பு வளர்ச்சிக் கழகம்  இயற்கை பேரிடர் காலங்களில், நெடுஞ்சாலைத்துறை மேற்கொள்ளும் கட்டுமானப் பணிகளில் எதிர்கொள்ளும் சவால்களைத் தீர்க்க ஏதுவான தொழில்நுட்பங்களை உருவாக்குவது தொடர்பாக புரிந்துணர்வு ஒப்பந்தம் மேற்கொள்ளப்பட்டுள்ளது. 2022-23 நிதியாண்டில் இதுவரை கான்பூர், ஸ்ரீநகர், உத்தராகண்ட் , நாகாலாந்து மற்றும் சிக்கிமில் உள்ள தேசிய தொழில்நுட்ப நிறுவனத்துடன் புரிந்துணர்வு ஒப்பந்தம் செய்துள்ளது.
முன்னதாக, மும்பை மற்றும் குவஹாத்தி, இந்திய தொழில்நுட்ப நிறுவனங்களுடன் புரிந்துணர்வு செய்து கொண்டுள்ளது. இதன் தொடர்ச்சியாக 2022- ஆம் ஆண்டு டிசம்பர் 14ம் தேதி மணிப்பூர் தேசிய தொழில்நுட்ப நிறுவனத்துடன் புதிய புரிந்துணர்வு ஒப்பந்தம் மேற்கொள்ளப்பட்டது. காணொலி காட்சி மூலம் நடைபெற்ற இந்த கையெழுத்திடும் நிகழ்ச்சியில் மணிப்பூர் என்ஐடி இயக்குநர் கௌதம் சுட்ராதர் மற்றும் என்எச்ஐடிசிஎல் மேலாண்மை இயக்குநர் சஞ்சல் குமார் புரிந்துணர்வு ஒப்பந்தத்தில் கையெழுத்திட்டனர்.
பிரதமர் அலுவலகம்
தேசிய நெடுஞ்சாலை 334 பி-இல் 40.2 கிலோ மீட்டர் தூரத்திற்கு நிலைத்தன்மை வாய்ந்த பொருட்கள் பயன்படுத்தப்பட்டிருப்பதற்கு பிரதமர் பாராட்டு
நிலைத்தன்மை வாய்ந்த பொருட்களுக்கு அதிக முக்கியத்துவம் அளிக்கப்பட்டு, தேசிய நெடுஞ்சாலை 334 பி-இல் 40.2 கிலோ மீட்டர் தூரத்திற்கு நெகிழி கழிவுகள் மற்றும் சாம்பல் போன்றவை பயன்படுத்தப்பட்டிருப்பதன் காரணமாக குறைந்த செலவு மற்றும் சுற்றுச்சூழலுக்கு உகந்த நடைமுறை கடைபிடிக்கப்பட்டிருப்பதற்கு பிரதமர் திரு நரேந்திர மோடி பாராட்டு தெரிவித்துள்ளார். உத்தரப்பிரதேசம்- ஹரியானா எல்லை அருகே உள்ள பாக்பாத்திலிருந்து ஹரியானாவின் ரோனா வரை இந்தப் பாதை அமைந்துள்ளது.
மத்திய அமைச்சர் திரு நிதின் கட்கரியின் ட்விட்டர் பதிவிற்கு பதில் அளித்து பிரதமர் கூறியிருப்பதாவது:
“நிலையான வளர்ச்சி மற்றும் மேம்படுத்தப்பட்ட இணைப்பின் மிகச்சிறந்த கலவை. பொருளாதார வளர்ச்சியையும் இது ஊக்குவிக்கும்.”
உள்துறை அமைச்சகம்
சட்டவிரோத நடவடிக்கைகள்  திருத்த மசோதா 2019 நாடாளுமன்றத்தில் நிறைவேறியது
சட்டவிரோத நடவடிக்கைகள்  திருத்த மசோதா 2019 மாநிலங்களவையில் இன்று நிறைவேற்றியது. மசோதா மீதான விவாதத்திற்குப் பதில் அளித்த மத்திய உள்துறை அமைச்சர் திரு.அமித் ஷா, மசோதா ஒருமனதாக நிறைவேற்றப்படவேண்டும் என்று அவையைக் கேட்டுக்கொண்டார். அவ்வாறு செய்வது, பயங்கரவாதிகள் மனித இனத்தின் எதிரிகள் என்பதோடு, தனது மண்ணிலிருந்து பயங்கரவாதத்தை முழுவதுமாக ஒழிக்க இந்தியா உறுதிபூண்டுள்ளது என்ற தகவலை உலகிற்கு கொண்டு செல்லும் என்றார்.
“நாம் எப்போதும் பயங்கரவாதத்திற்கு எதிரான வலுவான சட்டத்திற்கு ஆதரவு தந்துள்ளோம். கடந்த காலத்திலும், இந்தத் திசையை நோக்கிய எந்தத் திருத்தத்தையும் நிறைவேற்ற உறுதிகொண்டுள்ளோம். இந்தியாவிலிருந்து பயங்கரவாதத்தை வேரறுக்க கடுமையான சட்டம் தேவைப்படுகிறது. நாங்கள் எப்போதும் அதை ஆதரிப்போம்” என்றார்.
மேலும் பேசிய திரு அமித் ஷா, பயங்கரவாத செயல்களானவை, அமைப்புகளால் அல்ல, தனிநபர்களால் மேற்கொள்ளப்படுகின்றன என்றார். ஒரு அமைப்பை பயங்கரவாத அமைப்பாக அறிவிப்பதால் அதற்கு பின்னால் இருக்கும் தனிநபர்களை தடுக்க முடியாது. தனிநபர்களை பயங்கரவாதிகளாக அறிவிக்காமல் இருப்பது சட்டத்தை மீறுவதற்கு அவர்களுக்கு வாய்ப்பாக இருக்கும். அவர்கள் எளிமையாக மற்றொரு பெயரின் கீழ் ஒன்று கூடி, தங்களது பயங்கரவாத நடவடிக்கைகளைத் தொடர்வார்கள்.
இந்தச் சட்டத்திருத்தம் பயங்கரவாதத்திலிருந்து கிடைத்த நிதியைக்கொண்டு வாங்கப்பட்ட சொத்துக்களை பறிமுதல் செய்வதற்கான தேசிய புலனாய்வு முகமையின் தலைமை இயக்குநருக்கு அதிகாரம் வழங்குகிறது.
தேசிய புலனாய்வு முகமையின் திறமையைப் பாராட்டிய அமைச்சர், அம் முகமையின் தண்டனை விகிதமான 91 சதவீதம் உலக தரத்தின் அடிப்படையில் சிறந்ததாக உள்ளது என்றார்.
இளைஞர் நலன் மற்றும் விளையாட்டு அமைச்சகம்
ஆகஸ்ட் 17-ந் தேதியன்று, பிரதமர், டோக்கியோ 2020 பேராலிம்பிக்ஸ் விளையாட்டுப் போட்டியில் பங்கேற்க உள்ள இந்தியக் குழுவினருடன் கலந்துரையாடுகிறார்
ஆகஸ்ட் 17-ந் தேதியன்று காலை 11 மணியளவில், பிரதமர் திரு.நரேந்திர மோடி, டோக்கியோ 2020 பேராலிம்பிக்ஸ் விளையாட்டுப் போட்டியில் பங்கேற்க உள்ள இந்தியக் குழுவினருடன் கலந்துரையாடவுள்ளார்.
ஒன்பது விளையாட்டுப் பிரிவுகளைச் சார்ந்த 54 பேரா தடகள வீரர்கள் நமது நாட்டின் சார்பாக, இந்த விளையாட்டுப் போட்டியில் கலந்து கொள்வதற்காக டோக்கியோ செல்கின்றனர். பேராலிம்பிக்ஸ் விளையாட்டுப் போட்டியில் இதுவரை பங்கேற்ற இந்திய குழுக்களில் இதுதான் மிகப் பெரியது. பிரதமர் மேற்கொள்ள உள்ள கலந்துரையாடல் நிகழ்வில் மத்திய விளையாட்டுத் துறை அமைச்சரும் பங்கேற்கிறார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746286
குடியரசுத் தலைவர் செயலகம்
பொங்கல், மகர சங்கராந்தி, லோஹ்ரி, போகாலி பிஹு, உத்தராயன் மற்றும் பவ்ஷ் பார்வா பண்டிகைகளை முன்னிட்டு குடியரசுத் தலைவர் வாழ்த்து
லோஹ்ரி , பொங்கல், மகர சங்கராந்தி, போகாலி பிஹு, உத்தராயன் மற்றும் பவ்ஷ் பார்வா  பண்டிகைகளை முன்னிட்டு குடியரசுத் தலைவர் திரு ராம்நாத் கோவிந்த் நாட்டு மக்களுக்கு வாழ்த்துத் தெரிவித்துள்ளார்.
குடியரசுத் தலைவர் வெளியிட்டுள்ள செய்தியில், “லோஹ்ரி, பொங்கல், மகர சங்கராந்தி, போகாலி பிஹு, உத்தராயன் மற்றும் பவ்ஷ் பார்வா பண்டிகைகளை முன்னிட்டு, இந்தியாவிலும், வெளிநாடுகளிலும் உள்ள மக்களுக்கு எனது நல்வாழ்த்துக்களை தெரிவித்துக் கொள்கிறேன்.
நம்நாட்டில் கொண்டாடப்படும் பெரும்பாலான பண்டிகைகள் இயற்கை மற்றும் வேளாண்மையுடன் ஒன்றிணைந்த நமது உறவு முறையை பறைசாற்றுவதாக உள்ளது. லோஹ்ரி, பொங்கல், மகர சங்கராந்தி, போகாலி பிஹு, உத்தராயன் மற்றும் பவ்ஷ் பார்வா போன்ற பண்டிகைகள் பயிர்கள் அறுவடை மற்றும் குளிர்காலம் முடிவுக்கு வருவதையும், வசந்த காலத்தில் அடியெடுத்து வைப்பதையும் குறிக்கின்றன. அறுவடையின் பலனை மக்கள் அனுபவித்து கொண்டாடும் இதுபோன்ற பண்டிகைகள், நமது சுற்றுச்சூழலை பாதுகாக்க வேண்டியதன் அவசியத்தையும் உணர்த்துகின்றன. இது இந்தியாவின் பன்முகத் தன்மைக்கு உதாரணம் என்பது மட்டுமின்றி, நாட்டின் வேற்றுமையில் ஒற்றுமை கொள்கைக்கும் சிறந்த உதாரணம்.
இதுபோன்ற பண்டிகைகள், சகோதரத்துவ உணர்வை மேம்படுத்தும் அதேவேளையில் நாட்டில் வளமும், மகிழ்ச்சியும் பொங்கவும் இறைவனை பிரார்த்திக்கிறேன்” என்று தெரிவித்துள்ளார்.
சமூக நிதி மற்றும் அதிகாரமளித்தல் அமைச்சகம்
மாற்றுத்திரனாளிகளின் முன்னேற்றத்திற்காக சிறந்த பணியாற்றியவர்களுக்கு தேசிய விருது அறிவிப்பு – டிசம்பர் 3-ல் குடியரசுத் துணை தலைவர் வழங்குவார்
மாற்றுத்திறனாளிகளுக்கு அதிகாரம் அளிப்பதற்காக சிறந்த பணியாற்றியவர்களுக்கு குடியரசுத் தலைவர் திரு. எம். வெங்கையா நாயுடு தேசிய விருது வழங்க உள்ளார். சர்வதேச மாற்றுத்திறனாளிகளின் தினம் டிசம்பர் 3, 2018 அன்று கொண்டாடப்படுவதை முன்னிட்டு அன்றைய தினம் புதுதில்லியில் உள்ள விஞ்ஞான் பவனில் ஏற்பாடு செய்யப்பட்டுள்ளது.
இந்த தேசிய விருது 14 பிரிவுகளில் வழங்கப்படுகிறது. 56 தனிநபர் விருதுகள் மற்றும் 16 நிறுவன விருந்துகள் என மொத்தம் 72 விருதுகள் வழங்கப்படும். தனிநபர்கள், நிறுவனங்கள், அமைப்புகள், மாநிலம்/மாவட்டங்கள் என மொத்தம் 1221 தனிநபர்களும், அமைப்புகளும் இந்த விருதுக்காக விண்ணப்பித்துள்ளன.
மத்திய அமைச்சர்கள் திரு. தாவர் சந்த் கேலாட், திரு. கிருஷன் பால் குர்ஜர், திரு. ராம்தாஸ் அத்வாலே, திரு. விஜய் சம்ப்லா ஆகியோரும் இந்த நிகழ்ச்சியில் பங்கேற்பர்.
குடியரசுத் துணைத் தலைவர் செயலகம்
தகவல் அறிந்த செயல்பாடுகள் மூலம் வளர்ச்சிக்கான அதிகாரமளித்தலின் காரணியாக ஊடகம் செயல்பட வேண்டுமென்று குடியரசுத் துணைத் தலைவர் கூறியுள்ளார்
மக்களின் தகவல் அறிந்த செயல்பாடுகள் மூலம் வளர்ச்சிக்கான அதிகாரமளித்தலின் காரணியாக ஊடகம் சிறந்த முறையில் செயல்பட வேண்டுமென்று குடியரசுத் துணைத் தலைவர் திரு. எம். வெங்கையா நாயுடு வலியுறுத்தியுள்ளார். நாட்டில் உள்ள அனைத்து முக்கியமான பிரச்சனைகளையும் ஆக்கப்பூர்வமான பொது விவாதம் தேவைப்படுவதையும் அவர் வலியுறுத்தினார். இதில் ஊடகத்தின் பங்கு இருப்பதையும் அவர் நினைவு கூர்ந்தார். மாநிலங்களவை தொலைக்காட்சி  பணியாளர்களிடம் இன்று  உரையாற்றிய திரு. நாயுடு, பொது விவாதம் என்பது எதிர்மறையாகவோ, எரிச்சலூட்டுவதாகவோ, பிரிவினை செய்வதாகவோ இருக்கக் கூடாது என்றார். மக்களை ஒன்றுபடுத்துவதாக அது இருக்க வேண்டுமே தவிர அவர்களை பிளவுபடுத்துவதாக இருக்கக் கூடாது என்றும் கூறினார்.
சம கால மற்றும் எதிர்கால சவால்களை எதிர்கொள்வதன் மூலம் சமூக பொருளாதார வளர்ச்சிக்கான ஊக்குவிப்பை தருகின்ற நாடாளுமன்ற கட்டுப்பாட்டிற்கு உட்பட்டு செயல்படும் நிறுவனமான ஆர்.எஸ். டிவியின் கொள்கையும் அலைவரிசை நிகழ்ச்சிகளும் அதன் வழிகாட்டுதல்படி இருக்க வேண்டுமென்று திரு. நாயுடு தெரிவித்தார்.
(Visitor Counter : 84
எஃகுத்துறை அமைச்சகம்
செயில் நிறுவனத்தின் ஆலைகளில் பல்வேறு போட்டிகளுடன் விடுதலையின் அம்ருத் மஹோத்ஸவ கெண்டாட்டம்
எஃகு அமைச்சகத்தின் கீழ் மகாரத்னா பொதுத்துறை நிறுவனமாக இயங்கும் இந்திய எஃகு ஆணையகமான செயில், விடுதலையின் அம்ருத் மஹோத்சவத்தைக் குறிக்கும் வகையில் தனது பிலாய் எஃகு ஆலையில் 'இந்தியா@75’ என்ற தலைப்பில் ஓர் வினாடி-வினா நிகழ்ச்சியை நடத்தியது. ஆலையின் நிர்வாக இயக்குநர் திரு எஸ் கே துபே, சிறப்பு விருந்தினராகக் கலந்துகொண்டு நிகழ்ச்சியைத் துவக்கி வைத்தார். ‘இந்தியா@75’ என்ற தலைப்பில் கேட்கப்பட்ட சுவாரஸ்யமான மற்றும் பயனுள்ள கேள்விகளுக்கு பங்கேற்பாளர்கள் விறுவிறுப்பாக பதிலளித்தனர்.
செயில்- விஸ்வேஸ்வரையா இரும்பு மற்றும் எஃகு நிறுவனத்தில்  சுதந்திர தினம் கோலாகலமாகக் கொண்டாடப்பட்டது. விடுதலையின் அம்ருத் மஹோத்ஸவத்தைக் கொண்டாடும் வகையில் நாட்டுப்பற்று பாடல்களின் இசை மற்றும் ரங்கோலிப் போட்டிகளுக்கு ஏற்பாடு செய்யப்பட்டிருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747337